cyanic-selkie/wikianc huggingface dataset:
পাওথৌ
৭ম থেকে ১০ম শতকের মধ্যে থাং রাজবংশের শাসনামলে এই এলাকায় একটি বসতি ও সেনাছাউনি স্থাপিত হয়। এরপরে মঙ্গোল জাতির লোকেরা এর নিয়ন্ত্রণ নিয়ে নেয়। ১৮শ শতকের শুরু পর্যন্তও এটি একটি ছোট গ্রাম ছিল। ছিং রাজবংশের শাসনামলে ১৮শ শতকের শেষ দিকে এটি ধীরে ধীরে বাজার শহরে পরিণত হয়। ১৯২৩ সালে চীনের জাতীয় রাজধানী বেইজিং থেকে পাওথৌ পর্যন্ত রেলসংযোগ প্রতিষ্ঠিত হলে শহরটি অর্থনৈতিক উন্নতি ঘটতে শুরু করে। ১৯২৫ সালে এটিকে একটি প্রশাসনিক উপজেলা বা কাউন্টির মর্যাদা দেওয়া হয়। এরপর শহরটি দ্রুত মঙ্গোলিয়া ও উত্তর-পশ্চিম চীনের সাথে বাণিজ্যের একটি কেন্দ্রে পরিণত হয়। দ্বিতীয় বিশ্বযুদ্ধের সময় এটি জাপানিদের নিয়ন্ত্রণে চলে যায় এবং জাপানিরা শহরের কাছেই কয়লা ও অন্যান্য খনিজের সমৃদ্ধ ভাণ্ডার আবিষ্কার করে।
১৯৪৯-এর পরে বেইজিংয়ের সাথ রেলসংযোগ পুনঃস্থাপন করা হয়। সেসময় এখানে মাত্র ১ লক্ষ লোকের বাস ছিল। চীনা সরকার এটিকে একটি শিল্পনগরীতে পরিণত করার সিদ্ধান্ত নেয়। উত্তরের পাইয়ান ওপো এলাকার লৌহ আকরিক, পূর্বের শিকুয়াই অঞ্চলের তাছিং পর্বতমালা সংলগ্ন স্থানের কোক কয়লা এবং স্থানীয় চুনাপাথরের সুবাদে ১৯৬০-এর দশকে এসে পাওথৌ একটি লৌহ ও ইস্পাত শিল্প কেন্দ্রে পরিণত হয়। এখানে চীনের সেনাবাহিনীর জন্য লোহার ট্যাংক প্রস্তুত করা হত। এরপরে শহরটি কেবল অন্তর্দেশীয় মঙ্গোলিয়া বা উত্তর চীন নয়, বরং সমস্ত চীনের একটি প্রধান শিল্পনগরীতে পরিণত হয়। ১৯৯০-এর দশকে এখানে উচ্চ প্রযুক্তি শিল্প-উদ্যান প্রতিষ্ঠা করা হয়। এখানে যন্ত্রপাতি, রাসায়নিক দ্রব্য ও ইলেকট্রনীয় সামগ্রী শিল্পোৎপাদনের কারখানা আছে। মঙ্গোলীয় জাতির লোকেরা পাওথৌ নগরীর বৃহত্তম সংখ্যালঘু সম্প্রদায় গঠন করেছে।
ইস্পাতের পাশাপাশি পাওথৌতে বিরল মৃত্তিকা ধাতু পরিশোধন করা হয়। বর্তমানে বিশ্বের বিরল ধাতুর দুই-তৃতীয়াংশই পাওথৌ শহরে পরিশোধন করা হয়। এই বিরল মৃত্তিকা ধাতুগুলি (নিওডিমিয়াম ও সিরিয়াম) অত্যাধুনিক জীবনের সর্বত্র বিরাজমান: বায়ুকলের চুম্বক, বৈদ্যুতিক মোটরগাড়ির ইঞ্জিন, স্মার্টফোন ও সমতল পর্দার টেলিভিশনের পর্দা ও ইলেকট্রনীয় বর্তনী, কানের ইয়ারফোন ও কম্পিউটার হার্ড ডিস্কের চুম্বক, সর্বত্রই এগুলি ব্যবহৃত হয়। বিশ্বের আধুনিকতম তথ্যপ্রযুক্তির যন্ত্রগুলির বিরল কাঁচামাল আক্ষরিক অর্থেই পাওথৌ থেকে আসে। তবে এই পরিশোধন প্রক্রিয়াটি পরিবেশের জন্য অত্যন্ত বিপজ্জনক, মাটির সাথে বিপুল পরিমাণে অম্ল বা অ্যাসিড চালনা করে এই ধাতুগুলিকে পৃথক করা হয়। বেশিরভাগ দেশই এই বিপজ্জনক কাজ করতে আগ্রহী না হলেও চীন সারা বিশ্বের পুঁজিবাদী প্রযুক্তি ব্যবসা প্রতিষ্ঠানগুলির অর্থনৈতিক প্রবৃদ্ধির প্রয়োজনে এই কাজটি করার সিদ্ধান্ত নেয়। ফলে পাওথৌ শহর থেকে ৭৫ মাইল দূরে অত্যন্ত বিষাক্ত বর্জ্যের একটি বিশালাকার হ্রদের সৃষ্টি হয়েছে, যা সারা পৃথিবীর মানুষের উচ্চ ইলেকট্রনীয় প্রযুক্তির জন্য তৃষ্ণার কারণে সৃষ্ট এক দুঃখজনক পরিবেশ বিপর্যয়।
পান্থ রহমান
পান্থ রহমান (১১ সেপ্টেম্বর ১৯৮০) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পান।
পান্থ রহমান কূটনৈতিক সাংবাদিকদের সংগঠন ডিপ্লোমেটিক করসপন্ডেন্ট অ্যাসোসিয়েশন অব বাংলাদেশের (ডিক্যাব) একাধিকবারের নির্বাচিত সাধারণ সম্পাদক হিসেবে দায়িত্ব পালন করেছেন।
ষাঁড়ের সাথে দৌড়ানো
ষাড়ের সাথে দৌড়ানো (encierro, স্পেনীয় ক্রিয়া শব্দ, “encerrar” থেকে এর উৎপত্তি, যার অর্থ “গরু ধরা” বা “ঘেরা”) হলো গ্রীস্মকালীন উৎসবের অংশ হিসেবে আয়োজিত একটি প্রতিযোগিতা, যেখানে শহরের রাস্তার বিভাগযুক্ত অংশে মুক্ত করে দেওয়া একদল গৃহপালিত পশুর সামনে দৌড়াতে হয়। দলটিতে সাধারণত ছয়টি এবং কখনো কখনো দশ বা তার চেয়েও বেশি পশু থাকে। কোনো নিদির্ষ্ট জাতের ষাড় এতে অগ্রাধিকার লাভ করতে পারে, যেমন: স্পেনীয় তোরো ব্রাভো, যা দৌড়ের পর আয়োজিত ষাঁড়ের লড়াই এর জন্য ব্যবহার করা হয় এবং ফ্রান্সের অক্সিটান এর কামার্গ, যারা লড়াই করে না। সাধারণত ষাঁড় (নুপষক নয় এমন পুরুষ ষাঁড়) এ ধরনের প্রতিযোগিতার জন্য ব্যবহার করা হয়।
পাম্পলোনায় সেন্ট ফেরমিন এর সম্মানে আয়োজিত সেনফেরমিনেস নামের উৎসবের অংশ হিসেবে আয়োজিত, এনসিয়েরো হলো সবচেয়ে বিখ্যাত ষাঁড় দৌড়। এটি বর্তমানে একটি বেশ্বিক পর্যটন আকর্ষণ, যা ঐতিহ্যবাহী স্থানীয় উৎসবের থেকে ভিন্ন। স্পেন এবং পর্তুগালের বিভিন্ন শহর, মেক্সিকোর কিছু শহর এবং দক্ষিণ ফ্রান্সের অক্সিটান অঞ্চলসহ (কামার্গ) অন্যান্য স্থানে আরো ঐতিহ্যবাহী ষাঁড়ের সাথে দৌড়ানোর প্রতিযোগিতা অনুষ্ঠিত হয়। আগে ইংল্যান্ডেও ষাঁড়ের সাথে দৌড়ানো প্রতিযোগিতাটি ১৮৩৭ সাল পর্যন্ত আয়োজিত হতো, এর মধ্যে সবচেয়ে বিখ্যাত ছিল স্ট্যামফোর্ডে আয়োজিত ষাঁড়ের সাথে দৌড়ানোর প্রতিযোগিতা।
একটি প্রাচীন প্রথা থেকে ষাড়ের সাথে দৌড়ানো খেলাটির উৎপত্তি হয়। আগে শহরের বাইরে ষাঁড়দের নিয়ে এসে সেখানে তাদের প্রজনন কোনো হতো, তাদের সাথে লড়াই করা হতো এবং সন্ধায় তাদের হত্যা করা হতো।  ষাঁড়-দৌড়ের সময়ে অনেকে তাদের সাহসীকতার প্রদর্শন করতে ষাঁড়দের মধ্যে লাফ দেয়। প্লামপোনা এবং অন্যান্য স্থানে ষাড়ের সাথে দৌড়ানোর খেলায় সেই ছয় ষাঁড়কেই নেওয়া হয় যাদের ঐ একই দিনে বিকেলে অনুষ্ঠিত ষাঁড়ের লড়াই এ ব্যবহার করা হবে।
স্পেনীয় ঐতিহ্য অনুসারে, ষাড়ের সাথে দৌড়ানোর প্রথা ১৪ শতাব্দির প্রথম দিকে উত্তর স্পেনে শুরু হয়েছে। মানুষ তাদের গৃহপালিত পশুদের বাজারে বিক্রি করতে নিয়ে যাওয়ার সময়ে যাতে তারা দ্রুত যায় সেজন্য ভয় এবং উত্তেজনার কৌশল ব্যবহার করত। বছরের পর বছর ধরে এই প্রথা চলে আসে এবং এক সময় এটি এক ধরনের প্রতিযোগিতায় রূপান্তর হয়ে যায়। সেই প্রতিযোগিতায় তরুণ এবং পূর্ণবয়স্করা তাদের গৃহপালিত ষাঁড়ের সামনে দৌড়ানোর এবং পিছিয়ে না পড়ে ষাঁড়ের খোঁয়াড়ে পৌছানোর চেষ্টা করে। তারপর যখন স্পেনের ক্রম বর্ধিত মানুষের মধ্যে এটি আরো বিখ্যাত হতে শুরু করে তখন এটি একটি ঐতিহ্যে রূপান্তর হয় এবং আজ পর্যন্ত এই ঐতিহ্য অক্ষত রয়েছে।
পাম্পলোনা ষাঁড় দৌড়
পাম্পলোনা এনসিয়েরো স্পেনের সবচেয়ে বিখ্যাত ষাঁড় দৌড়। সার্বজনীন স্পেনীয় জাতীয় টেলিভিশন চ্যানেল, আরটিভিই এই ষাঁড় দৌড়টি ৩০ বছরের বেশি সময় ধরে সম্প্রচার করছে। এটি সেন ফেরমান উৎসবের সবচেয়ে মর্যাাদপূর্ণ অংশ, যা জুলাই মাসের ৬ তারিখ থেকে ১৪ তারিখ পর্যন্ত আয়োজিত হয়। প্রথম ষাঁড় দৌড়ের আসর আয়োজিত হয় ৭ তারিখে এবং তারপর প্রতিদিন সকাল ৮টা থেকে শুরু হয়। এই প্রতিযোগিতায় অংশগ্রহণের নিয়মগুলোর মধ্যে রয়েছে: প্রতিযোগিদের অবশ্যই ১৮ বছর বা তার চেয়ে বেশি বয়সী হতে হবে, তাদের ষাঁড়ের দিকে দৌড়াতে হবে, তারা ষাঁড়গুলোকে প্ররোচিত করতে পারবে না এবং মদের নেশায় থাকতে পারবে না।
ফ্রান্স
পাম্পলোনা পাশের রাস্তাগুলো আটকাতে এবং ষাঁড়গুলোকে সঠিক রাস্তায় নিয়ে যেতে কাঠের বেড়া দেওয়া হয়। যে স্থানগুলোতে যথেষ্ট জায়গা অবশিষ্ট থাকে সেগুলোতে একটি দ্বিগুণ কাঠের বেড়া দেওয়া হয় এবং অন্যান্য স্থানে রাস্তার পাশের স্থাপনাগুলো বাধা হিসেবে কাজ করে। এই বাধাগুলোতে মানুষের বের হয়ে যাওয়ার মতো কিন্তু ষাঁড়কে আটকানোর মতো ফাঁকা থাকে। এই বেড়াগুলো প্রায় তিন হাজাার আলাদা আলাদা কাঠের টুকরা দিয়ে তৈরি। ফিরেস্তা বন্টনের জন্য বেড়াগুলোর কিছু অংশ সেই স্থানটিতে রেখে দেওয়া হয় এবং অন্য অংশগুলোকে প্রতি সকালে লাগনো প্রতিস্থাপন এবং সরানো হয়। দর্শকরা দ্বিতীয় বেড়ার পেছনে দাড়াতে পারে এবং দুটি বেড়ার মধ্যবর্তী স্থানটি শুধু চিকিৎসা বিভাগ, নিরাপত্তা কর্মী এবং প্রতিযোগিদের আড়ালে যাওয়ার জন্য সংরক্ষিত রাখা হয়।
উদ্ভোদনী অনুষ্ঠান
এনসিয়েরো শুরুর আগে প্রতিযোগিরা একটি আশির্বাদের স্বস্তিবচন গায়। তারা এ স্বস্তিবচনটি তিনবার গায় এবং প্রত্যেকবারই স্পেনীয় এবং বোস্ক দুটো মিলিয়েই গায়। এই স্বস্তিবচনটি হলো সেই উৎসবের এবং শহরের রক্ষাকর্তা হিসেবে বিবেচিত, সেন্ট ফেরমিন এর একটি মুর্তির কাছে করা একটি প্রার্থনা। এই প্রার্থনায় তার সুরক্ষা কামনা করা হয়। স্বস্তিবচনটিকে বাংলায় অনুবাদ করলে হয়: “আমরা সেন্ট ফেরমিন এর নিকট প্রার্থনা করছি, যিনি আমাদের রক্ষাকর্তা এবং আমরা যেন তিনি আমাদের এনসিয়োরিটি জুড়ে সাহায্য করেন এবং আমাদের তার আর্শিবাদ দেন”। তারা যথাক্রমে ¡Viva San Fermín! এবং Gora San Fermin! বলে চিৎকার করে প্রার্থনাটি শেষ করে, যার অর্থ স্পেনীয় এবং বাস্ক ভাষায় “দীর্ঘজীবি হন সেন্ট ফারমিন”। অধিকাংশ প্রতিযোগি প্রতিযোগিতার ঐতিহ্যবাহী পোশাক, যা হচ্ছে একটি লাল গলাসহ সাদা শার্ট এবং পাজামা এর সাথে একটি লাল কোমর বন্ধনী। তাদের মধ্যে কেউ কেউ প্রয়োজনানুরে তাদের কাছ থেকে ষাঁড়গুলোর দৃষ্টি আকর্ষণের জন্য করতে সেই দিনের পত্রিকা গুটিয়ে রাখে।
ষাঁড় দৌড়
সকাল ৮ টার সময়ে খোঁয়াড়ের দরজা খুলে দেওয়ার খবরটি জানানোর জন্য প্রথম হাউইবাজি নিক্ষেপ করা হয়। দ্বিতীয় হাউইবাজিটি দিয়ে ছয়টি ষাঁড়কে ছেড়ে দেওয়া হয়েছে এই সংকেত দেওয়া হয়। তৃতীয় এবং চতুর্থ হাউইবাজিগুলো দিয়ে প্রত্যেকটি প্রাণি বুলরিং এবং খোঁযাড়ে প্রবেশ করার সংকেত দেওয়া হয়। প্রথম হাউইবাজি এবং এনসিয়েরো শেষ হওয়ার মধ্যবর্তী সময় সাধারণত দুই মিনিট ত্রিশ সেকেন্ড।
এনসিয়েরোটিতে সাধারণত ঐ দিন বিকেলে যে ষাঁড়গুলো লড়াই করবে সেই ছয়টি ষাঁড় দৌড়ায়। ছয়টি বলদও ষাঁড় গুলোর সাথে দলবদ্ধভাবে দৌড়ায় এবং আরো তিনটি বলদ দলটির পেছনে দৌড়ায় যাতে কোনো অনিচ্ছুক ষাঁড় তার নির্দিষ্ট পথেই থাকে। এই বলদগুলো প্রতিদিন সেই পথে দৌড়ায়। তাদের কাজ হলো ষাঁড়গুলোকে বুলরিং -এ নিয়ে যাওয়া। ষাঁড়ের দলের সাধারণ গতি হলো ঘন্টায় ২৪কি.মি. (ঘন্টায় ১৫মিটার)।
এই দৌড়ের দৈর্ঘ্য হলো ৮৭৫ মিটার বা ৯৫৭ গজ। এই প্রতিযোগিতায় কায়াহোন দিয়ে বুলরিং -এ প্রবেশের আগে টাউন হোল চত্ত্বর এবং টেলিফোনিকা (কায়ে এসতেফেতা এর শেষ মাথায় অবস্থিত পুরানো টেলিফোন অফিস এর নামানুসারে নামকরন করা) নামক ছোট অঞ্চলটি দিয়ে শহরের পুরানো অংশের চারটি রাস্তা (সানতো ডোমিনগো, আয়ুনতামিয়েনতো, মেরকাদেরেস এবং এসাতফেতা) জুড়ে দৌড়াতে হয়। এই প্রতিযোগিতার নির্দিষ্ট পথের সবচেয়ে বেশি গতিসম্পন্ন অংশ হলো সানতো ডোমিনগো এবং টাউন হল চত্তরের আশেপাশের রাস্তাগুলো। ষাড়গুলো প্রায় এসতাফেতা রাস্তায় প্রবেশের সময়ে ধীর গতিসম্পন্ন হয়ে পড়ায় আলাদা হয়ে যায়। এসতেফেতা রাস্তায় মোড় ঘোরার সময়ে (লা কার্ভা) এক বা একাধিক ষাঁড় পথচূত হয়ে পড়ত। এ কারণে সেখানে একটি অপিছল তলের ব্যবস্থা করা হয়। বর্তমানে অধিকাংশ ষাঁড় এই মোড়টি অতিক্রম করতে পারে এবং প্রায়ই তারা এটি বলদগুলোর আগে করে। এ কারণে এই দৌড়ের সময়ও কমে গিয়েছে। এনসিয়েরো এর প্রথম ৫০ মিটারে প্রতিযোগিদের ঢুকতে দেওয়া হয় না কারণ সেই অঞ্চলটি চড়াই এর মতো এবং সেখানে ষাঁড়গুলোর গতি তাদের চেয়ে অনেক বেশি থাকে।
আঘাত, প্রাণহানী এবং চিকিৎসা
প্রতি বছর ৫০ থেকে ১০০ জন মানুষ এই প্রতিযোগিতায় আঘাত পান। সব আঘাতের জন্য আঘাতপ্রাপ্তদের হাসপাতালে নিয়ে যাওয়া প্রয়োজন হয়নি। ২০১৩ সালে ৫০ জনকে অ্যাম্বলেন্সে করে পাম্পলোনার হাসপাতালে নিয়ে যাওয়া লেগেছিল, যা ছিল ২০১২ এর তুলনায় প্রায় দ্বিগুণ।
হাসপাতালে নিয়ে যাওয়ার প্রয়োজন যদিও প্রায়ই হয়, সেরকম আঘাত জীবন হানিকারক হতে পারে। ২০১২ সালে মাত্র ৪ জন প্রতিযোগি ষাঁড়গুলোর শিং দ্বারা আহত হন। এই সংখ্যা ২০১১ সালেও একই ছিল। ২০১০ সালে নয় জন এবং ২০০৯ সালে ১০ জন এভাবে আহত হন, যাদের মধ্যে একজন পরবর্তীতে মৃত্যুবরণ করেন। অধিকাংশ প্রতিযোগি পুরুষ হওয়ায় ১৯৭৩ সাল থেকে নারীদের জন্য অংশ নেওয়ার নিষিদ্ধ হয়ে যাওয়া পর্যন্ত মাত্র ৫ জন নারী ষাঁড়ের শিং দ্বারা আহত হয়েছেন।
বুলরিং -এ প্রবেশের শুরুতে প্রতিযোগিদের পড়ে যাওয়া হচ্ছে আরেকটি বড় আশঙ্কা, যা পূববর্তী রাস্তাগুলোর থেকে কম প্রসস্থ হওয়ায় একটি ফানেলের মতো কাজ করে। এ রকম ক্ষেত্রে, বিভ্রান্তি এবং শ্বাসকষ্টের কারণে আঘাতপ্রাপ্ত হতে পারে এবং দলগতভাবে প্রবেশ করার সময়ে যদি কোনো সে সময়ে যদি কোনো ষাঁড় সেই দলের মধ্যে পড়ে যায়, তাহলে তারাও আঘাত পেতে পারে। শুরুতে এই ধরনের বাধা এই প্রতিযোগিতার ইতিহাসে অন্তত ১০ বার দেখা গিয়েছে। প্রথমবার এ রকম হয়েছিল ১৮৭৮ সালে এবং শেষবার এমন হয় ২০১৩ সালে। ১৯৭৭ সালে এভাবেই একজন মৃত্যুবরণ করেন।
১৯১০ সালে হিসেব রাখা শুরু হওয়ার পর থেকে পাম্পলোনায় ১৫ জন নিহত হয়েছেন, অধিকাংশই শিং এর আঘাতে নিহত হয়েছেন। আঘাতের মাত্রা কমিয়ে আনতে প্রতিদিন ২০০ জন মানুষ চিকিৎসা বিভাগে কাজ করেন। তারা ১৬ স্যানিটারি পোস্টে (প্রতি ৫০ মিটারে একটি করে থাকে) থাকেন এবং তাদের মধ্যে অন্তত একজন চিকিৎসক একজন সেবিকা থাকেন। তাদের অধিকাংশই সেচ্ছসেবক এবং রেড ক্রস এর সদস্য। এছাড়াও রয়েছে ২০টি অ্যাম্বুলেন্স। তারা ১০ মিনিটের মধ্যে কোনো শিং দ্বারা আহত মানুষকে স্থিতিশীল করে হাসপাতালে পাঠাতে পারেন।
পোশাক পরিধানের নীতি
যদিও পোশাক পরিধানের কোনো আনুষ্ঠানিক নীতি নেই, তারপরও সবচেয়ে বেশি প্রচলিত ঐতিহ্যবাহী পোশাক হলো সাদা শার্ট এবং পাজামা সাথে কাধে নেওয়ার জন্য একটি লাল রুমাল এবং একটি লাল কোমর বন্ধনি। এ পোশাক ফেরমিনকে সম্মান প্রদর্শনের জন্য পরিধান করা হয়, যার শহীদি মৃত্যুর জন্য এই উৎসব পালন করা হয়। এই সাদা পোশাক যেকোনো সেন্ট এর বিশুদ্ধতা এবং পবিত্রতা নির্দেশ করে এবং লাল রুমাল বা “পানুয়েআলোস” তার শিরচ্ছেদের মাধ্যমে মৃত্যুবরণকে নির্দেশ করে। প্রতিযোগিদের মধ্যে যারা সাদা ব্যতীত অন্য কোনো রঙের কাপড় পরিধান করতে চান তাদের একটি সাধারণ পছন্দ হলো নীল। অন্যরা তাদের শার্টে বড় লোগো যুক্ত করেন। বর্তমানে, সামাজিক যোগাযোগ মাধ্যমের যুগে ছবিতে কাউকে লক্ষণীয় করে তোলার একটি উপায় হিসেবে এটিকে বিবেচনা করা হয়।
প্রচার
সাহিত্য, টেলিভিশন এবং বিজ্ঞাপনে অনেকবার চিত্রিত করা হলেও পাম্পলোনার এরসিয়েরো আর্নেস্ট হেমিংওয়ে এর দ্য সান অলসো রাইজেস এবং ডেথ ইন দি আফটারনুন নামক বই দুটিতে দেওয়া লেখা বর্ণনার কারণে এটি বিশ্বব্যাপী আংশিক বিখ্যাত হয়। চলচ্চিত্রের অগ্রদূত লুই লুমিয়ের ১৮৯৯ সালে এই দৌড়টি ক্যামেরায় ধারণ করেন।
১৯৭১ সালে প্রকাশিত জেমন এ. মিসেনার এর দ্যা ড্রিফটারস নামক একটি উপন্যাসের প্রথম পরিচ্ছেদের ভিত্তি।
১৯৯১ সালে, বিলি ক্রিস্টালের চলচ্চিত্র, “সিটি স্লিকার্স” -এ এই ষাঁড় দৌড়টি দেখানো হয়, যেখানে “মিচ” নামক চরিত্রটি (ক্রিস্টাল) পেছনের দিক থেকে ষাঁড়ের শিং দ্বারা আঘাত ‍পান (মারাত্মক নয়)।
জয়া আক্তারের পরিচালিত ২০১১ সালে প্রকাশিত জিন্দগি না মিলেগি দোবারা নামক বলিউড চলচ্চিত্রে এই দৌড়টি দেখানো হয়েছে। সেখানে তিনজন অবিবাহিত পুরুষের তাদের চূড়ান্ত ভয়, মৃত্যুর ভয় কাটাতে তাদের পছন্দনীয় শেষ ঝুকি এটি হিসেবে ছিল। তারা কিছু পথ দৌড়ালো এবং তারপর তারা চত্ত্বরে থেমে তাদের স্নায়ু ঠিক করে আবার শেষ পর্যন্ত শেষ পর্যন্ত দৌড়ালো। দৌড় সম্পন্ন করে তারা বুঝতে পারল যে জীবনের ঝুঁকি থেকে বেঁচে যাওয়া আনন্দদায়ক হতে পারে, যা তাদের স্বাধীনতাকে চিত্রিত করে।
কন্সট্রাক্ট ক্রিয়েটিভস কর্তৃক ২০১২ সালে তৈরি জেসন এর উপস্থিত একটি তথ্যচিত্রে তিনি এই বিতর্কিত ঐতিহ্যের ভালো এবং খারাপ দিকগুলো তুলে ধরেন।
২০১৪ সাল থেকে ২০১৬ সাল পর্যন্ত এসকোয়ার নেটওয়ার্ক এই ষাঁড়ের দৌড় যুক্তরাষ্ট্রে সরাসরি ধারাভাষ্য এবং দিনের পরবর্তী সময়ে এনবিসিএসএন এর ভাষ্যকার, ম্যান ইন ব্লেজারস কর্তৃক রেকর্ড করা রেকর্ড করা রাউন্ড আপ এর সাথে সম্প্রচার করে। রেকর্ড করা রাউন্ড আপ এর মধ্যে মাদ্রিদে জন্মগ্রহণকারী, ডেভিড উবেদা, প্রাত্তন যুক্তরাষ্ট্রের বিশেষ বাহিনীর সৈনিক পরবর্তীকালে চলচ্চিত্র নির্মাতা, ডেভিড ক্লান্সি, নিউ ইয়র্কের বিখ্যাত ষাঁড় দৌড় খেলোয়াড় জোসেফ ডিস্টলার এবং প্রাত্তন বৃটিশ ষাঁড়ের লড়াইয়ের খেলোয়াড় এবং লেখক, আলেকজেন্দার ফিস্ক হেরিসন এর সাক্ষাতকার ছিল।
আলেকজেন্দার ফিস্ক হেরিসন, জো ডিস্টলার, এরনেস্ট হেমিংওয়ে এর নাতি, জন এবং অরসন ওয়েলস এর কন্যা, বিট্ট্রিস এর একটি নির্দেশনা বইয়ের নামক একজন অবদানকারী, বিল হিলম্যান বইটি প্রকাশিত হওয়ার পর খুব কম সময়ের মধ্যে ষাঁড়ের শিং দ্বারা আহত হলে বিশ্বজুড়ে আলোড়ন সৃষ্টি হয়। বইটি ২০১৭ সালে দ্যা বুলস অব পাম্পলোনা নামে পুনঃপ্রকাশিত হয়, যাতে ডেনিস ক্লান্সি একটি প্রতিস্থাপিত করেন।
অন্যান্য উদাহরণ
সেন ফেরমিন এর ষাঁড়ের সাথে দৌড়ানোর আসর সবচেয়ে জনপ্রিয় হলেও এ রকম আসর এ রকম ষাঁড় দৌড় স্পেন ও পর্তুগাল বিভিন্ন শহর এবং গ্রাম জুড়ে এবং দক্ষিণ ফ্রান্সের বিভিন্ন অংশে গ্রীস্মকালে আয়োজিত হয়। এর মধ্যে উল্লেখযোগ্য: মাদ্রিদের নিকটবর্তী সেন সেবাস্টিয়ান দে লস রেয়েস এর ষাঁড় দৌড়, যা স্পেনে পাম্পলোনার ষাঁড় দৌড়ের পর সবচেয়ে বিখ্যাত, কুয়েয়ার এর ষাঁড় দৌড়, যা প্রমাণুসারে ১২১৫ খ্রিস্টাব্দেও বিদ্যমান থাকায় স্পেনের সবচেয়ে পুরানো ষাঁড় দৌড় হিসেবে বিবেচিত, পর্তুগালের সাবুগালে অবস্থিত রাইয়ায় আয়োজিত হাইল্যান্ড কেপিয়াস, যেখানে ঘোড়া কিছু ঘোড়া ষাঁড়ের দলকে স্পেন থেকে বের হয়ে যাওয়া পুরানো সীমানা অতিক্রম এবং মধ্যযুগীয় ‘ফোরকাও’ ব্যবহার করতে সাহায্য করে অথবা যে ষাঁড় নাভালকারনেরো থেকে বেরিয়ে যায় সেটিকে ডান পাশে রাখা হয়।
অন্যান্য এনসিয়েরোতেও আঘাত দুঘর্টনা ঘটেছে।
কোররেবাউস অথবা বাউস আল কারের
এই উৎসবগুলো সাধারণত গ্রামের তরূণরা ষাঁড়ের বিপক্ষে তাদের সাহস এবং ক্ষমতা দেখানোর একটি উপায় হিসেবে আয়োজন করেন। কিছু উৎস এটিকে পুরুষের প্রাপ্তবয়সে ধাবিত হওয়ার রীতি বলে উল্লেখ করেছে।
ফ্রান্সের অক্সিটান অঞ্চলে ষাঁড়ের সাথে দৌড়ানো
ফ্রান্সের বিভিন্ন সোমিয়ের এর আশেপাশের অঞ্চলগুলোতে ষাঁড়ের সাথে দৌড়ানোর অনেক আসর আয়োজিত হয়। কামার্গীয় সংস্কৃতি অনুসারে, এগুলোতে কোনো ষাঁড়কে ইচ্ছকৃতভাবে আহত বা হত্যা করা হয় না। এর মতো একটি আসর ২০ জুলাই এর কাছাকাছি কোনো দিনে পাঁচ দিনের জন্য কাওভিসন -এ আয়োজিত হয়। এই অঞ্চলে চারটি আসর আয়োজিত হয়। সেগুলো হলো-
স্ট্যামফোর্ড ষাঁড় দৌড়
লিঙ্কনশিয়ার এর স্ট্যামর্ফোর্ড শহরের স্ট্যামফোর্ড ষাঁড় দৌড় নামক একটি ষাঁড়ের সাথে দৌড়ানোর আসর ১৮৩৭ সাল পর্যন্ত প্রায় ৭০০ বছর ধরে আয়োজিত হয়েছে। স্থানীয় ঐতিহ্য অনুসারে, রাজা জন এর সময়ে এই রীতির উৎপত্তি, যখন সুরে এর ৫ম আর্ল, উইলিয়াম দে ওয়ারেন তৃণভূমিতে দুটো ষাঁড়ের লড়াই দেখেন। পরে কিছু কসাই এসে ষাঁড়গুলোকে ষড়িয়ে নেওয়ার চেষ্টা করেন কিন্তু ষাঁড়গুলোর মধ্যে একটি সারা শহর দৌড়ে বেড়ায় এবং প্রচুর কোলাহল সৃষ্টি হয়। তিনি ঘোড়ায় চড়ে ষাঁড়টিকে অনুসরণ করেন এবং তার এটি এত ভালো লাগে যে তিনি সেই তৃণভূমিটি কসাইদের এই শর্তে দিয়ে দেয় যে তারা এর পর থেকে প্রতি নভেম্বর মাসের ১৩ তারিখে শহরে দৌড়ানোর জন্য একটি ষাঁড় দিবে। ২০১৩ সালে এই ষাঁড় দৌড় একটি আনুষ্ঠানিক উৎসবের মতো সাম্প্রদায়িক আসর হিসেবে পুনরুজ্জীবিত হয়েছে।
মোক ষাঁড় দৌড়
রাতে আয়োজিত “আগুনের ষাঁড়” হচ্ছে একটি এক ধরনের ষাঁড় দৌড়, যাতে ষাঁড়গুলোর শিং -এর উপর দাহ্য পদার্থ রাখা হয়। বর্তমানে ষাঁড়ের পরিবর্তে এতে একজন দৌড়বিদ একটি কাঠামো বহন করেন, যার উপর আতশবাজি রাখা হয় এবং শিশুরা তার কাছ থেকে দৌড়ানোর মাধ্যমে তাকে এড়ানোর চেষ্টা করে।
২০০৮ সালে, রেড বুল রেসিং ডেভিড কোলথার্ড এবং স্কুডেরিয়া টোরো রোসো পাম্পলোনা ষাঁড় দৌড়ের একটি সংস্করণের আয়োজন করেন, যেখানে তিনি ৫০০জন দৌড়বিদকে প্রকৃত পাম্পলোনার আসরের নির্দিষ্ট রাস্তায় তাদের ফর্মুলা ওয়ান গাড়ি নিয়ে তাড়া করেন।
আয়ারল্যান্ডের বেলিজেমসডাফ -এ “পিগ রান” নামক একটি আসরের আয়োজন করা হয়, যেখানে ছোট শুকর ব্যবহার করা হয়। এটি ষাঁড়ের পরিবর্তে শুকরের এনসিয়েরোর মতো।
ডেলাওয়্যার এর ডিউই সৈকতে দ্যা স্টারবোর্ড নামক একটি মদের দোকানের সৌজন্যে একটি বার্ষিক ষাঁড় দৌড়ের আয়োজন করে, যেখানে সাদা এবং লাল কাপড় পড়া অংশগ্রহণকারীদের একটি ষাঁড় (পেন্টোমিম ঘোড়ার মতো পোশাক পড়ে থাকা দু’জন মানুষ) তাড়া করে।
নিউজিল্যান্ডের রাঙ্গিয়োলায় একটি বাষিক ভেড়া দৌড়ের আয়োজন করা হয়, যেখানে ১০০০-২০০০ ভেড়াকে ছোট কৃষি-ভিত্তিক শহরটির রাস্তায় মুক্ত করে দেওয়া হয়।
ষাঁড় দৌড় যুক্তরাজ্য হচ্ছে একটি পাব ক্রল আসর, যেখানে দ্রুত গতির মানুষ দৌড়বিদরা দৌড়ায়।
২০১৪ সালে, পাম্পলোনায় কয়েকটি ষাঁড় দৌড়ের আসরের আয়োজন করা হয়। যেগুলো হলো: সেন ফেরমিন এর একটি সম্পূর্ণ ম্যারাথন, একটি অর্ধ-ম্যারাথন এবং একটি ১০ কি.মি রাস্তা জুড়ে দৌড় প্রতিযোগিতা, যা প্রত্যেক দৌড়ের প্রতিযোগিদের বুলরিং -এর মধ্যে প্রতিযোগীতার শেষ সীমানায় প্রবেশ করতে এনসিয়েরোর নির্দিষ্ট রাস্তায় অতিক্রান্ত শেষ ৯০০মি. এর সাথে সমাপ্ত হয়।
আলাস্কার অ্যাংকারিজ -এ ২০০৮ থেকে ফার রেন্ডেজভাজ উৎসবের সময় আয়োজিত হচ্ছে বল্গাহরিণের দৌড়, যেখানে একদল বল্গহরিণের দল একদল মানুষকে শহরের কেন্দ্রস্থলের একটি চার-ব্লক রাস্তা জুড়ে তাড়া করে।
বিরোধিতা
অনেক বিরোধীদের মতে, ষাঁড়গুলো প্রতিযোগী এবং দর্শকদের উত্তেজনা আর আওয়াজের কারণে মানসিক চাপে ভুগতে পারে, বিশেষ করে যদি সেগুলোকে বেঁধে রাখা হয় বা সেগুলো শিং এর উপর কোনো আতশবাজি রাখা হয় (বোউ আম্বুলাত দেখা যায়)। তারপরওে এ ধরনের উৎসবের সমর্থন তাদের গ্রামগুলোতে অনেক।
মেক্সিকোর সেন মিগেল দে আলিনদে -তে ২০০৬ সালের পর থেকে সেন মিগেলেদা ষাঁড় দৌড় বাতিল করে দিয়েছে। তারা এর পেছনে কারণ হিসেবে বলেছেন যে, সেই আসরের সাথে মানসিক ব্যাধি জড়িত। সেন মিগেল শহরে এটি বাতিল হয়ে যাওয়ার পর থেকেই সালভাতিয়েরা শহর এবং গুয়ানাহুয়ানতো স্টেট -এ এটি আয়োজন করা হয়। এটির বর্তমান নাম “লা মার্কেসাদা” এবং এটি হয় সেপ্টেম্বর মাসের শেষ সপ্তাহে বা অক্টোবর মাসের প্রথম সপ্তাহে তিন দিন ধরে আয়োজিত হয়।
২০০২ এ পর্যন্ত পাম্পলোনা ষাঁড় দৌড়ের দুই দিন আগে একটি নগ্ন দৌড়ের আয়োজন করা হয়। এটি পিপল ফর দি ইথিকাল ট্রিটমেন্ট অফ অ্যানিম্যালস মতো পশু কল্যাণ দলগুলো সমর্থন করে, যারা নিষ্ঠুর এবং ষাঁড়ের লড়াইকে গৌরবজ্জল করে বলে ষাঁড় দৌড়ের বিরোধিতা করে।
মায়া ঘোষ (দ্ব্যর্থতা নিরসন)
মায়া ঘোষ নামে নিম্নের ব্যক্তিবর্গকে নির্দেশ করতে পারেঃ
বালিয়াটি প্রাসাদ
বালিয়াটি প্রাসাদ বাংলাদেশের ঢাকা বিভাগের অন্তর্গত মানিকগঞ্জ জেলার সদর থেকে আনুমানিক আট কিলোমিটার পশ্চিমে এবং ঢাকা জেলা সদর থেকে পয়ত্রিশ কিলোমিটার দূরে সাটুরিয়া উপজেলার বালিয়াটি গ্রামে অবস্থিত। এটি বাংলাদেশের ১৯ শতকে নির্মিত অন্যতম প্রাসাদ। একে বালিয়াটি জমিদার বাড়ি বা বালিয়াটি প্রাসাদ বলেও ডাকা হয়।
মোট সাতটি স্থাপনা নিয়ে এই জমিদার বাড়িটি অবস্থিত। এই বালিয়াটি জমিদার বাড়ি বা প্রাসাদটির সবগুলো ভবন একসাথে স্থাপিত হয় নি। এই প্রাসাদের অন্তর্গত বিভিন্ন ভবন জমিদার পরিবারের বিভিন্ন উত্তরাধিকার কর্তৃক বিভিন্ন সময়ে স্থাপিত হয়েছিল। বর্তমানে কেন্দ্রীয় ব্লকটি যাদুঘর। এই প্রাসাদটি বাংলাদেশ প্রত্নতাত্ত্বিক বিভাগ কর্তৃক সংরক্ষিত ও পরিচালিত।
ইতিহাস
left|thumb|বালিয়াটি প্রাসাদ। “গোবিন্দ রাম সাহা” বালিয়াটি জমিদার পরিবারের গোড়াপত্তন করেন। ১৮ শতকের মাঝামাঝি সময়ে তিনি লবণের বণিক ছিলেন। জমিদার পরিবারের বিভিন্ন উত্তরাধিকারের মধ্যে “কিশোরীলাল রায় চৌধুরী, রায়বাহাদুর হরেন্দ্র কুমার রায় চৌধুরী তৎকালীন শিক্ষাখাতে উন্নয়নের জন্য বিখ্যাত ছিলেন। ঢাকার জগন্নাথ কলেজ (বর্তমানে জগন্নাথ বিশ্ববিদ্যালয়) প্রতিষ্ঠাতা ছিলেন কিশোরিলাল রায় চৌধুরীর পিতা এবং যার নামানুসারে উক্ত প্রতিষ্ঠানের নামকরণ করা হয়।
বালিয়াটি জমিদার বাড়ি নামে পরিচিত, এই প্রাসাদ চত্বরটি প্রায় ১৬,৫৫৪ বর্গমিটার জমির উপর ছড়িয়ে থাকা ৭টি দক্ষিণমুখী দালানের সমাবেশ। এই দালানগুলো খ্রিষ্টীয় মধ্য ঊনবিংশ শতক থেকে বিংশ শতকের প্রথমভাগের বিভিন্ন সময়ে জমিদার পরিবারের কয়েকজন সদস্যের দ্বারা নির্মিত হয়েছিল। সামনের চারটি প্রসাদ ব্যবহৃত হত ব্যবসায়িক কাজে। এই প্রসাদের পেছনের প্রাসাদকে বলা হয় অন্দর মহল যেখানে বসবাস করত তারা।
স্থাপত্য
thumb|বালিয়াটি প্রাসাদ। বালিয়াটি প্রাসাদ বাংলাদেশের ১৯ শতকে নির্মিত রেনেসা যুগে নির্মিত স্থাপত্যকৌশলের সাহায্যে নির্মিত অন্যতম নিদর্শন। এই বিশাল প্রাসাদটি ২০ একরের চেয়ে বেশি স্থান জুড়ে অবস্থিত। আসলে এই প্রাসাদটি একই রকম দেখতে কিন্তু পাচটি স্বতন্ত্র ব্লকের সমন্বয়ে গঠিত যার সর্ব পূর্বদিকের একটি ব্লক ব্যতীত বাকি চারটি ব্লক এখনো বিদ্যমান। বর্তমানে চারটি ব্লক আছে যার মধ্যে মাঝের দুইটি ব্লক, যার একটি দ্বীতল বিশিষ্ট এবং আরেকটি টানা বারান্দা বিশিষ্ট যা তিনতল বিশিষ্ট।
এই প্রাসাদের চারটি ব্লকের পিছন অংশে চারটি আলাদা আভ্যন্তরিণ ভবন বা অন্দর্মহল আছে। উত্তরদিকে কিছুদূরে অবস্থিত পরিত্যক্ত ভবনটি হল বহির্মহল যা কাঠের কারুকার্য সম্পন্ন। এই ভবনে প্রাসাদের চাকর বাকর, গাড়ি রাখার গ্যারেজ, ঘোড়াশাল ছিল বলে ধারণা করা হয়। এই বিশাল প্রাসাদটির চারপাশ সুউচ্চ দেয়াল দ্বারা পরিবেষ্টিত। এই প্রাসাদের তিনটি প্রবেশপথ আছে। যার প্রত্যেকটিতে অর্ধবৃত্তাকার খিলান আকৃতির সিংহ খোদাই করা তৌরণ বিদ্যমান।
মানিকগঞ্জ জেলার সাটুরিয়া উপজেলায় অবস্থিত বালিয়াটি জমিদার বাড়ি উনিশ শতকে বাংলাদেশে নির্মিত প্রাসাদ সমূহের মধ্যে অন্যতম। এ জমিদার পরিবারের প্রতিষ্ঠাতা ছিলেন জনৈক গোবিন্দ রাম সাহা। যিনি একজন মহাজন ও ব্যবসায়ী ছিলেন। জমিদার বাড়িটিতে অনেকগুলো স্থাপনা রয়েছে যেগুলো পাচঁটি পৃথক ভাগে বিভক্ত। সর্বমোট আটটি সুবিশাল দ্বিতল ও ত্রিতল স্থাপনা রয়েছে। স্থাপনাগুলো ঘিরে রয়েছে প্রাচীর। প্রাসাদটির দক্ষিণ দিকে প্রবেশদ্বার হিসেবে চারটি সিংহদুয়ার রয়েছে এবং উত্তরে বিশাল আকৃতির পুকুর রয়েছে। দক্ষিণ দিকে অর্থাৎ সম্মুখভাগের ইমারতগুলোতে কোরিনথিয় স্তম্ভের সারি রয়েছে। এছাড়াও স্থাপনাগুলোতে দৃষ্টিনন্দন কারুকার্য লক্ষ করা যায়। জমিদার বাড়ির ভেতরে রং মহল নামে খ্যাত ভবনে বর্তমানে জাদুঘর স্থাপন করা হয়েছে।
লোকেশ চন্দ্র
লোকেশ চন্দ্র (জন্ম ১১ এপ্রিল ১৯২৭) হলেন বৈদিক যুগ, বৌদ্ধধর্ম এবং ভারতীয় শিল্পকলার একজন বিশিষ্ট পণ্ডিত। ১৯৪২ থেকে ২০০৪ সালের মধ্যে তিনি ৫৭৬টি বই এবং ২৮৬টি নিবন্ধ প্রকাশ করেছিলেন।
তিনি ভারত সরকারের অনেক পদেও অধিষ্ঠিত হয়েছেন এবং দুবার ভারতীয় সংসদের সদস্য ছিলেন (১৯৭৪ - ১৯৮০) এবং (১৯৮০-১৯৮৬)।
প্রাথমিক জীবন এবং শিক্ষা
১৯২৭ সালের ১১ এপ্রিল লোকেশ চন্দ্র ভারতের ভারতের হরিয়ানা রাজ্যের আম্বালায় জন্মগ্রহণ করেন। তিনি মহান ভাষাবিদ, বিশিষ্ট সংস্কৃত পণ্ডিত,রাজনীতিবিদ এবং ভারতীয় ঐতিহ্যের দার্শনিক আচার্য রঘুবীর পুত্র। ১৯৪৭ সালে লোকেশ চন্দ্র লাহোরের পাঞ্জাব বিশ্ববিদ্যালয় থেকে স্নাতকোত্তর ডিগ্রি অর্জন করেন।
কর্মজীবন
স্নাতকোত্তর ডিগ্রি অর্জনের পর তিনি নতুন আবিষ্কৃত পাণ্ডুলিপির সাহায্যে বৈদিক রচনা জৈমিনীয় ব্রাহ্মণ-এর গভাময়ন অংশ সম্পাদনা করেন। লোকেশ চন্দ্র পুরাতন জাভানিজ ভাষা অধ্যয়নের জন্য নেদারল্যান্ডসে যান। নেদারল্যান্ডসের ইউট্রেখ্ট‌ বিশ্ববিদ্যালয়ের বিখ্যাত ইন্ডোলজিস্ট জান গোন্ডার কাছে জাভানিজ ভাষা অধ্যয়ন করেন। ১৯৫০ সালের মার্চ মাসে সামবেদে জৈমিনীয় ব্রাহ্মণ বিষয়ের উপর গবেষণা করে তিনি পিএইচডি ডিগ্রি লাভ করেন। ১৯৫৪ সালে তিনি জৈমিনীয় ব্রাহ্মণের সমগ্র পাঠের একটি সমালোচনামূলক সংস্করণ রচনা করেন। ১৯৫৫ থেকে ১৯৬০ সাল পর্যন্ত লোকেশ চন্দ্র ১২+৭ সম্পূরক খণ্ডে একটি "তিব্বতি-সংস্কৃত অভিধান" প্রস্তুত করেন যা তিব্বতি সাহিত্য ও সংস্কৃতি জানার জন্য প্রথম ব্যাপক আভিধানিক প্রচেষ্টা। এর প্রভাব এশিয়ার প্রত্যন্ত অঞ্চলেও ছড়িয়ে পড়েছিল।
তিনি শুধুমাত্র একজন বিশিষ্ট পণ্ডিতই ছিলেন না, তিনি বেশ কয়েকটি কমিটির সদস্য হিসাবে ভারত সরকারের অনেক অফিসিয়াল পদও অধিষ্ঠিত ছিলেন। শিক্ষা, সরকারী ভাষা, পর্যটন, ভারী শিল্প এবং আরও অনেক বিষয় সরকারি পদে সামলেছেন। এর একটি কারণ তার দক্ষতা সুধু বৌদ্ধধর্মের মধ্যেই সীমাবদ্ধ ছিল না। ভারতীয় শিল্পও ছিল তার প্রিয় ক্ষেত্র। এছাড়াও তিনি দুইবার (১৯৭৪-১৯৮০) এবং (১৯৮০-১৯৮৬) ভারতীয় সংসদের সদস্য ছিলেন।
তিনি ২০১৪-২০১৭ সময়কালে ভারতীয় সাংস্কৃতিক সম্পর্ক পরিষদের সভাপতি ছিলেন। তিনি ভারতীয় রাজ্যসভার সদস্য, ইন্ডিয়ান কাউন্সিল ফর কালচারাল রিলেশনসের যুগ্ম-সভাপতি এবং ইন্ডিয়ান কাউন্সিল অফ হিস্টোরিক্যাল রিসার্চের চেয়ারম্যান হিসেবেও দায়িত্ব পালন করেছেন।
অবদান
১৯৪২ থেকে ২০০৪ সালের মধ্যে লোকেশ চন্দ্র অসংখ্য বই (একক বা সহ-লেখক হিসাবে) এবং নিবন্ধ প্রকাশ করেন। তার মোট ৮৬২টি প্রকাশনা রয়েছে। যদিও বই এবং নিবন্ধের সম্পূর্ণ তালিকা এখানে দেওয়া সম্ভব নয়, তবুও প্রায়শই উদ্ধৃত কিছু বই এবং নিবন্ধের তালিকা নীচে দেওয়া হলো:
সম্মাননা
২০০৬ সালে তিনি ভারত সরকার কর্তৃক পদ্মভূষণ উপাধিতে ভূষিত হন।
খালিদ এরগেঞ্চ
খালিদ এরগেঞ্চ (জন্মঃ ৩০ এপ্রিল ১৯৭০ ইস্তাম্বুল, তুরস্ক) হলেন একজন তুরস্কের জনপ্রিয় অভিনেতা। বিশ্বব্যাপি তুমুলভাবে জনপ্রিয় হয়ে ওঠে ঐতিহাসিক ধারাবাহিক সুলতান সুলেমান-এ তিনি প্রথম সুলাইমান এর চরিত্রে অভিনয় করেন।
ব্যক্তিগত জীবন
খালিদের মাতা আলবেনীয় বংশোদ্ভূত।  তিনি অভিনেত্রী বেরগুজার কোরেলকে বিবাহ করেন এবং এই দম্পতির আলী নামের একটি পুত্র সন্তান রয়েছে। তিনি এক বিবৃতিতে বলেন যে, জেকি ডেমরিকুবুজের স্বাতন্ত্রসূচকশৈলী এবং ফারজান ওজপেটেকের আবেগঘন মুহুর্তগুলোকে পছ্ন্দ করেন।
শাহ মখদুম ম্যানেজমেন্ট ইউনিভার্সিটি, রাজশাহী
শাহ মখদুম ম্যানেজমেন্ট ইউনিভার্সিটি, রাজশাহী রাজশাহী শহরে অবস্থিত একটি বেসরকারি বিশ্ববিদ্যালয়। সিঙ্গাপুর প্রবাসী ব্যবসায়ী বি এম শামসুল হকের উদ্যোগে ২০১৮ সালে বিশ্ববিদ্যালয়টি প্রতিষ্ঠিত হয়।
টিপ স্নুক
সিবলে জন টিপ স্নুকার (Tip Snooke; জন্ম: ১ ফেব্রুয়ারি, ১৮৮১ - মৃত্যু: ১৪ আগস্ট, ১৯৬৬) পূর্ব কেপের সেন্ট মার্কস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন।  দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯২৩ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও বর্ডারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন টিপ স্নুক।
ঘরোয়া ক্রিকেট
টেম্বুল্যান্ডের সেন্ট মার্কস এলাকায় টিপ স্নুকের জন্ম। সমগ্র প্রথম-শ্রেণীর খেলোয়াড়ী জীবনে বর্ডার, ওয়েস্টার্ন প্রভিন্স ও ট্রান্সভালের পক্ষে ১২৪টি খেলায় অংশ নিয়েছেন। এ সময়ে ২৫.৯১ গড়ে ৪৮২১ রান ও ২৫.১৪ গড়ে ১২০ উইকেট দখল করেছেন টিপ স্নুক।
টেস্ট ক্রিকেট
২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে টিপ স্নুকের। সমগ্র খেলোয়াড়ী জীবনে ২৬ টেস্টে অংশগ্রহণের সুযোগ ঘটে টিপ স্নুকের। তন্মধ্যে ১৯০৬ থেকে ১৯১২ সালের মধ্যে প্রথম ২৩ টেস্ট খেলেছেন। ৪১ বছর বয়সে সফরকারী ইংরেজ দলের বিপক্ষে আরও তিন টেস্টে অংশগ্রহণ করেছিলেন টিপ স্নুক। ২২.৩৯ গড়ে ১০০৮ রান তুলেছেন তিনি। তন্মধ্যে, ১৯১০-১১ মৌসুমে অ্যাডিলেডে স্বাগতিক অস্ট্রেলিয়ার বিপক্ষে ব্যক্তিগতভাবে একটি সেঞ্চুরি হাঁকিয়েছেন। এছাড়াও বল হাতে ২০.০৫ গড়ে ৩৫ উইকেট দখল করেন। তন্মধ্যে ব্যক্তিগত সেরা বোলিং পরিসংখ্যান গড়েন ৮/৭০। ১৯০৫-০৬ মৌসুমে জোহেন্সবার্গে সফরকারী ইংল্যান্ড দলের বিপক্ষে অনুষ্ঠিত ঐ টেস্টে ১২৭ রানে ১২ উইকেট পেয়েছিলেন তিনি। চার বছর পর কেপটাউনের নিউল্যান্ডস ক্রিকেট গ্রাউন্ডে ইংল্যান্ডের দুই ব্যাটসম্যান উইলফ্রেড রোডস ও ডেভিড ডেন্টনকে টেস্টের প্রথম ওভারে আউট করেছিলেন। এ অনন্য সাধারণ কৃতিত্ব প্রায় নব্বুই বছর টিকেছিল।
অধিনায়কত্ব লাভ
১৯০৯-১০ মৌসুমে নিজদেশে সফরকারী ইংল্যান্ড দলের বিপক্ষে দক্ষিণ আফ্রিকা দলকে নেতৃত্ব দেন। তার অধিনায়কত্বে সফরকারী ইংল্যান্ড দলের বিপক্ষে পাঁচ টেস্টের সিরিজে ৩-২ ব্যবধানে জয়লাভে সক্ষমতা দেখিয়েছিল দক্ষিণ আফ্রিকা দল।
অবসর
ক্রিকেট খেলা থেকে অবসর গ্রহণের পর দক্ষিণ আফ্রিকা দলের ম্যানেজারের দায়িত্ব পালন করেন টিপ স্নুক। ১৪ আগস্ট, ১৯৬৬ তারিখে ৮৫ বছর বয়সে পোর্ট এলিজাবেথের হিউমউডে টিপ স্নুকের দেহাবসান ঘটে। তার ভ্রাতা স্ট্যানলি স্নুক দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছেন।
হট চয়েস
হট চয়েস হল একটি পে-পার-ভিউ পরিষেবা যা মূলত প্রাপ্তবয়স্কদের বিষয়বস্তু সম্প্রচার করে। এটি ইন ডিমান্ড নেটওয়ার্ক দ্বারা পরিচালিত হয় এবং কিছু কেবল টেলিভিশন সিস্টেমে বহন করা হয়।
ইতিহাস
হট চয়েস ১৯৮৮ সালে ভিউয়ার্স চয়েস ২ হিসাবে চালু হয়েছিল; চ্যানেলটি ফেব্রুয়ারী ১৯৯৩ পর্যন্ত "ভিউয়ার্স চয়েস" নামটি ধরে রেখেছিল, যখন এটিকে "হট চয়েস" হিসাবে পুনঃব্র্যান্ড করা হয়েছিল।  পরিষেবাটি প্রাথমিকভাবে কৌতুক এবং অ্যাকশন/অ্যাডভেঞ্চার চলচ্চিত্রের একটি বৈচিত্র্যময় মিশ্রণ সম্প্রচার করতো যা মূলত কিশোর এবং প্রাপ্তবয়স্কদের জন্য তৈরি করা হয়েছিল (মূলত, "পিজি-১৩" বা উচ্চতর এমপিএএ রেটিং সহ ফিচার চলচ্চিত্রগুলি) যা তার ভগিনী নেটওয়ার্ক ভিউয়ারস চয়েস/চাহিদার প্রেক্ষিতে সম্প্রচার করা হতো; এবং রাতে প্রাপ্তবয়স্ক-ভিত্তিক অনুষ্ঠান দেখানো হতো।
ও তেরি
"ও তেরি" হচ্ছে একটি ভারতীয় হাস্যরসাত্মক চলচ্চিত্র। এটি পরিচালনা করেছেন উমেশ বিষ্ট এবং প্রযোজনা করেছেন অতুল অগ্নিহোত্রি। অভিনয় করেছেন পুলকিত সম্রাট, মন্দিরা বেদি প্রমুখ।
কোয়ার্ক (দুগ্ধজাত পণ্য)
কোয়ার্ক (Quark) হল দুধ থেকে তৈরি এক ধরনের তাজা দুগ্ধজাত পণ্য। দুধ সাধারণত ল্যাকটিক অ্যাসিড ব্যাকটেরিয়া কালচার যোগ করে টকানো হয়, এবং কাঙ্খিত দইলিঙ্গ অর্জিত হলে ছেঁকে দেওয়া হয়। এটিকে তাজা পনির প্রথাগত কোয়ার্ক রেনেট ছাড়াই তৈরি করা যেতে পারে, কিন্তু আধুনিক ডেইরিতে সাধারণত অল্প পরিমাণে রেনেট যোগ করা হয়। এটি নরম, সাদা এবং অহীন, এবং সাধারণত কোন লবণ যোগ করা হয় না। এটি বাল্টিক, জার্মানিক এবং স্লাভিক-ভাষী দেশগুলির রান্নায় ঐতিহ্যগত।
মায়া ঘোষ (অভিনেত্রী)
মায়া ঘোষ (৩১ ডিসেম্বর ১৯৪৯ - ১৯ মে ২০১৯) ছিলেন একজন বাংলাদেশি মঞ্চ, নাটক ও চলচ্চিত্র অভিনেত্রী। ১৯৭১ সালে বাংলাদেশের স্বাধীনতা যুদ্ধ চলাকালীন তিনি ভারতের কলকাতায় শরণার্থী শিবিরে মুক্তিযোদ্ধাদের খাবার সরবরাহ করেছেন এবং যুদ্ধে অংশ নিয়েছেন।
প্রারম্ভিক জীবন
মায়া ঘোষ ১৯৪৯ সালের ৩১ ডিসেম্বর যশোর জেলার মনিরামপুর উপজেলার প্রতাপকাঠি গ্রামে জন্মগ্রহণ করেন। তার পিতার নাম শংকর প্রসাদ গাঙ্গুলি।
কর্মজীবন
১৯৮১ সালে মায়া ঘোষ পাতাল বিজয় নাম চলচ্চিত্রে প্রথম অভিনয় করেন। ১৯৮৪ সালে স্বামী দিলীপ ঘোষের সাথে ঢাকাতে স্থানান্তরিত হন। এরপর নিয়মিত তিনি মঞ্চ, টেলিভিশন ও চলচ্চিত্রে অভিনয় শুরু করেন। তিনি মৃত্যুর পূর্ব পর্যন্ত দুই শতাধিক নাটক ও চলচ্চিত্রে অভিনয় করেছেন। তিনি এটিএন বাংলায় ২০১৬ সালে প্রচারিত ‘ডিবি’ নাম একটি ধারাবাহিক নাটকে সর্বশেষ অভিনয় করেন।
ব্যক্তিগত জীবন
মায়া ঘোষ ব্যক্তিগত জীবনে তার জন্মস্থান মনিরামপুর উপজেলার মাছনা-খানপুর গ্রামের দিলীপ ঘোষের সাথে বিবাহ বন্ধনে আবদ্ধ হন। দিলীপ ২০০২ সালে মৃত্যুবরণ করেন। এই দম্পতির তিন সন্তান রয়েছে। মায়া ২০০০ সাল থেকে ক্যান্সারে ভুগছিলেন। ২০০৯ সালে কিছুটা সুস্থ হলেও কিডনি, লিভার ও হাঁটুর সমস্যা ছিল। এরপর ২০১৮ সালের অক্টোবরে পুনরায় ক্যান্সার ধরা পড়ার পর কলকাতার সরোজ গুপ্ত ক্যানসার হাসপাতালে তাকে চিকিৎসাধীন রাখা হয়। পরবর্তীতে ২০১৯ সালের ১৫ এপ্রিল বাংলাদেশের আনা হয় এবং ১৯ মে তিনি যশোর কুইন্স হাসপাতালে ৬৯ বছর বয়সে মৃত্যুবরণ করেন। মৃত্যুর পর যশোরের নীলগঞ্জ শ্মশানে তার শবদাহ করা হয়।
চার্লি ম্যাকগ্যাহি
চার্লস পার্সি ম্যাকগ্যাহি (Charlie McGahey; জন্ম: ১২ ফেব্রুয়ারি, ১৮৭১ - মৃত্যু: ১০ জানুয়ারি, ১৯৩৫) লন্ডনের স্টেপনি এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০২ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিং করার পাশাপাশি লেগব্রেক বোলিং করতেন চার্লি ম্যাকগ্যাহি।
কাউন্টি ক্রিকেট
১৮৯৩ থেকে ১৯২১ সময়কালে এসেক্সের পক্ষে প্রথম-শ্রেণীর ইংরেজ কাউন্টি ক্রিকেটে অংশ নিয়ে বেশ জনপ্রিয়তা লাভ করেছিলেন। এ সময়ে দলটি দ্বিতীয়সারির দল ছিল। তন্মধ্যে, ১৯০৭ থেকে ১৯১০ সময়কালে প্রথম একাদশের অধিনায়কের দায়িত্ব পালন করেন। এছাড়াও ১৯০১ থেকে ১৯০৪ সময়কালে লন্ডন কাউন্টিতে খেলেছেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ করেছিলেন তিনি। ১৯০১-০২ মৌসুমে আর্চি ম্যাকলারেনের নেতৃত্বে ইংল্যান্ড দল অস্ট্রেলিয়া গমন করে। ঐ সফরেই টেস্ট দুটিতে অংশ নিয়েছিলেন তিনি। ১৪ ফেব্রুয়ারি, ১৯০২ তারিখে টেস্ট ক্রিকেটে অভিষেক ঘটে তার।
ব্যক্তিগত জীবন
ক্রিকেটের পাশাপাশি ফুটবল খেলায়ও পটু ছিলেন তিনি। ঐ সময়ের অন্যতম শীর্ষস্থানীয় দল ক্ল্যাপটনের পক্ষে ফুটবল খেলেছেন। ক্রিকেট খেলা থেকে অবসর গ্রহণের পর বেশ কয়েকবছর ক্লাবের সহকারী সম্পাদকের দায়িত্বে ছিলেন। ১৯৩০ সাল থেকে এসেক্সের স্কোরারের দায়িত্ব পালন করেছিলেন।
বড়দিনে পিচ্ছিল ফুটপাতে পড়ে যান ও আঙ্গুলে আঘাত পান। এক পর্যায়ে এতে পচন ধরে। অতঃপর ১০ জানুয়ারি, ১৯৩৫ তারিখে এসেক্সের হুইপস ক্রস হাসপাতালে ৬৩ বছর বয়সে চার্লি ম্যাকগ্যাহি’র দেহাবসান ঘটে।
মহেশপুর রেলওয়ে স্টেশন (বীরভূম)
মহেশপুর রেলওয়ে স্টেশন পূর্ব রেলওয়ে জোনের হাওড়া রেলওয়ে বিভাগের অধীনে আহমদপুর-কাটোয়া লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বীরভূম জেলার মহেশপুরে অবস্থিত ছিল। আহমদপুর-কাটোয়া লাইনকে ব্রডগেজে রূপান্তরের সাথে সাথে এই স্টেশনটি পরিত্যক্ত হয়ে যায়।
ইতিহাস
আহমেদপুর-কাটোয়া ন্যারো-গেজ রেললাইন যা আহমেদপুর এবং কাটোয়াকে সংযুক্ত করে ২৯ সেপ্টেম্বর ১৯১৭ সালে ম্যাকলিওডস লাইট রেলওয়ে দ্বারা প্রতিষ্ঠিত হয়। ভারতীয় রেলওয়ে ১৯৬৬ সালে ম্যাকলিওড অ্যান্ড কোম্পানির কাছ থেকে এই ন্যারো-গেজ রেলপথের পরিচালনার দায়িত্ব নেয়। ২০১৩ সালে এই ট্র্যাকটি বন্ধ করার পর রেলওয়ে সেকশনটি  ব্রডগেজে রূপান্তরিত হয়। রূপান্তরের কাজটি ২০১৩ সালে শুরু হয় এবং ২০১৭ সালের প্রথম দিকে শেষ হয়। মহেশপুর রেলওয়ে স্টেশন সহ ট্র্যাকটি ২৪ মে ২০১৮ তারিখে জনসাধারণের জন্য আবার খুলে দেওয়া হয়।
চণ্ডীপাশা ইউনিয়ন, নান্দাইল
চণ্ডীপাশা ইউনিয়ন বাংলাদেশের ময়মনসিংহ জেলার নান্দাইল উপজেলার অন্তর্গত একটি ইউনিয়ন।
নামকরণ
প্রচলিত জনশ্রুতি অনুযায়ী ময়মনসিংহের এ অঞ্চলটি আগে হিন্দুপ্রধান ছিল। "চণ্ডী" নামের এক হিন্দু মেয়ে বিয়ের রাতে স্বামীর সাথে পাশা খেলায় বারবার হেরে গেলে স্বামী তার নব স্ত্রীকে নিয়ে বিদ্রূপাত্মক মন্তব্য করে। এতে নববধূ রাগান্বিত হয়ে তার স্বামীর মাথায় আঘাত করে হত্যা করে। এ থেকে গ্রামের নাম হয় চন্ডীপাশা। আবার, কারো কারো মতে চণ্ডী বা দুর্গাপূজার সময় এলাকার নারী-পুরুষ উদোম নৃত্যে মেতে থাকত। এতে দেবী চণ্ডী ক্ষিপ্ত হলে প্রচণ্ড ঝড় ওঠে এবং অনেক মানুষ মারা যায়। কিন্তু দেবীর মূর্তির কোনো ক্ষতি হয় না। এ থেকেও দেবী চণ্ডীর নামে এলাকার নাম "চন্ডীপাশা" হয়ে থাকতে পারে।
শিক্ষার হার ও শিক্ষা প্রতিষ্ঠান
শিক্ষার হার:
শিক্ষা প্রতিষ্ঠান
লোকসভা
লোকসভা ভারতীয় সংসদের নিম্নকক্ষ। এই কক্ষের প্রতিনিধিরা প্রত্যক্ষভাবে জনগণ কর্তৃক নির্বাচিত হন। ২০১৯ সাল অবধি ভারতে মোট সতেরোটি লোকসভা গঠিত হয়েছে। সংবিধান অনুসারে, এই কক্ষের প্রতিনিধিদের সর্বোচ্চ কোরাম সংখ্যা ৫৫২। কেন্দ্রশাসিত অঞ্চলগুলি সর্বোচ্চ ২০ জন প্রতিনিধি পাঠাতে পারে। রাষ্ট্রপতি যদি মনে করেন যে সভায় অ্যাংলো-ইন্ডিয়ান সম্প্রদায়ের যথেষ্ট প্রতিনিধি নেই, তবে তিনি সর্বোচ্চ দুইজনকে মনোনীত করতে পারেন। বর্তমানে অধ্যক্ষ এবং দুইজন মনোনীত প্রতিনিধি (যদি থাকেন) সহ লোকসভার মোট সদস্য বা কোরাম সংখ্যা ৫৪৫।
প্রত্যেক লোকসভার মেয়াদ পাঁচ বছরের। পাঁচ বছর অন্তর এই সভা স্বয়ংক্রিয়ভাবেই বিলুপ্ত হয়। তবে জরুরি অবস্থা ঘোষণার মাধ্যমে এই সভার মেয়াদ আরও একবছর বাড়ানো যায়। ভারতের ষোড়শ লোকসভা গঠিত হয়েছে ২০১৪ সালের মে মাসে।
২০০১ সালের ভারতীয় জনগণনার পরিপ্রেক্ষিতে সাম্প্রতিককালে লোকসভা কেন্দ্রগুলির সীমানা পুনর্নির্ধারণের জন্য গঠিত হয় সীমানা পুনর্নির্ধারণ কমিশন। সীমানা পুনর্নির্ধারণের কাজটি প্রকৃতপক্ষে প্রতি জনগণনার পর হওয়ার কথা। কিন্তু ১৯৭৬ সালে পরিবার পরিকল্পনা কর্মসূচির প্রভাব এড়াতে একটি বিশেষ সংবিধান সংশোধনীর দ্বারা এই কাজ স্থগিত করা হয়েছিল। বর্তমানে লোকসভা টিভি নামে লোকসভার একটি নিজস্ব একচেটিয়া টেলিভিশন চ্যানেল আছে, যার সদরদপ্তর লোকসভা সংসদ ভবন চত্বরেই অবস্থিত।
দলগতভাবে সদস্য
Members of 17th Lok Sabha by their political party (As of 01 March 2020):
সদস্য হওয়ার যোগ্যতা
সংবিধানের ৮৩ নং অনুচ্ছেদে সংসদের দুই কক্ষের সদস্য হওয়ার যোগ্যতা উল্লেখ করা হয়েছে। লোকসভার সদস্যদের অবশ্যই ভারতীয় প্রজাতন্ত্রের নাগরিক হতে হয় – যাঁর বয়স ২৫ বছরের কম নয়। অনাগরিক, আদালত কর্তৃক বিকৃত মস্তিষ্ক বা দেউলিয়া ঘোষিত বা কেন্দ্র ও রাজ্য সরকারের লাভজনক কোনো পদে চাকুরিরত ব্যক্তিরা লোকসভার সদস্যপদের প্রার্থী হতে পারেন না। সংরক্ষিত আসনের ক্ষেত্রে প্রার্থীকে অবশ্যই তফসিলি জাতি বা উপজাতি তালিকাভুক্ত হতে হবে।
অধিবেশন ও দৈনিক কার্যকাল
সাধারণ দিনে লোকসভার কার্যকাল সকাল ১১টা থেকে দুপুর ১টা এবং দুপুর ২টো থেকে সন্ধ্যে ৬টা। প্রত্যেক বৈঠকের প্রথম ঘণ্টাটি প্রশ্নোত্তর কাল বা কোশ্চেন আওয়ার নামে পরিচিত। এই পর্বে সদস্যরা নির্দিষ্ট সরকারি মন্ত্রকের বিষয়ে প্রশ্ন উত্থাপন করেন এবং সংশ্লিষ্ট মন্ত্রকের ভারপ্রাপ্ত মন্ত্রীরা সেই সব প্রশ্নের উত্তর দেন।
অর্থ বিল ছাড়া অন্য সকল ক্ষেত্রে রাজ্যসভা ও লোকসভার আইনবিভাগীয় ক্ষমতা একই। অর্থ বিলের ক্ষেত্রে লোকসভাই সর্বোচ্চ কর্তৃপক্ষ। আইনবিভাগের কোনো বিষয় নিয়ে উভয় কক্ষের মধ্যে বিরোধ দেখা গেলে যৌথ অধিবেশনের মাধ্যমে তার মীমাংসা করা হয়। তবে এই ধরনের অধিবেশনে সাধারণত লোকসভার সদস্যদেরই জয় হয়। কারণ, লোকসভার সদস্যসংখ্যা রাজ্যসভার প্রায় দ্বিগুণ।
প্রতিবছর লোকসভার তিনটি অধিবেশন বসে। যথা:
সারাওয়াক জাতীয় যাদুঘর
সারাওয়াক জাতীয় জাদুঘর ( Muzium Negeri Sarawak) বোর্নিওর প্রাচীনতম জাদুঘর। এটি ১৮৮৮ সালে প্রতিষ্ঠিত হয়েছিল এবং কুচিং, সারাওয়াকে ১৮৯১ সালে বিশেষভাবে নির্মিত একটি  ভবনে খোলা হয়েছিল। বলা হয় যে প্রকৃতিবিদ আলফ্রেড রাসেল ওয়ালেস সারাওয়াকের দ্বিতীয় শ্বেতাঙ্গ রাজা চার্লস ব্রুক জাদুঘর প্রতিষ্ঠা করতে উৎসাহিত ছিলেন, যদিও এর কোনো প্রমাণ নেই (ওয়ালেস  ১৮৬২ সালে চার্লস (জনসন) এর সাথে ইংল্যান্ডে ফিরে গেছিলেন। যখন তার বড় ভাই উত্তরাধিকার থেকে বঞ্চিত হয়েছিলেন, তখন  ব্রুক তার দাদাকে সমর্থন করেছিলেন, যখন তিনি ১৮৬৩ সালে  বিচ্ছিন্ন হয়েছিলেন, তাই কোনও সম্পর্ক বজায় রাখার সম্ভাবনা কম)।
ইতিহাস
বাম|থাম্ব| জাদুঘরটি ১৮৯৬ সালে, ১৯১১ সালে সম্প্রসারণের আগে ডান|থাম্ব| জাদুঘরটি ১৯১১ সালে সম্প্রসারণের পরে আলফ্রেড ওয়ালেসের পরিদর্শন, সারাওয়াকের প্রাকৃতিক ইতিহাসে চার্লস ব্রুকের আগ্রহকে এতটাই বাড়িয়ে দিয়েছে যে, ১৮৭৮ সাল থেকে, তিনি ভবিষ্যতে একটি জাদুঘর নির্মাণের লক্ষ্যে তার অফিসারদের রাজ্য জুড়ে নমুনা সংগ্রহ করতে বলেছিলেন। সংগ্রহ বাড়তে শুরু করলে, নমুনাগুলি একটি সরকারি অফিসে একটি ক্লক টাওয়ারের ভিতরে রাখা হয়। তারপরে, রাজাং নদী থেকে হিউ ব্রুক লো-এর সংগ্রহ আসার সময় নমুনাগুলিকে একটি পুরানো সবজি বাজারের উপরে একটি কক্ষে স্থানান্তরিত করা হয়েছিল। পুরানো সবজি বাজারের উপরের কক্ষটি একটি অস্থায়ী জাদুঘর হিসাবে কাজ করেছিল এবং জনসাধারণের জন্য উন্মুক্ত ছিল। অবশেষে, যথাযথ সারাওয়াক জাদুঘরটি ১৮৮৯ সালে নির্মিত হয়েছিল এবং ৪ আগস্ট ১৮৯১ সালে খোলা হয়েছিল। জাদুঘরটি ১৯১১ সালে একটি নতুন শাখা প্রসারিত করেছিল। যাইহোক, ১৯১২ সালে পুরানো উইংয়ের বাইরে ইটের কাজের ধাপগুলি ভেঙে ফেলা হয়েছিল। স্থানীয় আদিবাসী শিল্প ও কারুশিল্প এবং স্থানীয় প্রাণীর সংগ্রহ স্থায়ীভাবে রাখার জন্য ভবনটি নির্মিত হয়েছিল।
ঐতিহাসিক ভবনটি সংস্কার করা হয়েছে। এটি সারাওয়াকের প্রাকৃতিক ইতিহাসের সংগ্রহ প্রদর্শন এবং ব্যাখ্যা করতে ব্যবহৃত হয়। শেল অয়েল পেট্রোলিয়াম শিল্পের উপর একটি প্রদর্শনী স্পনসর করেছে, যা বোর্নিওর জন্য গুরুত্বপূর্ণ। এছাড়াও, এটি প্রত্নতাত্ত্বিক নিদর্শন এবং আদিবাসীদের ঐতিহ্যগত জীবন এবং তাদের শিল্প ও কারুশিল্পের উদাহরণগুলির পুনর্গঠন প্রদর্শন করে। এটিতে বোর্নিওতে সবচেয়ে ব্যাপক প্রত্নতাত্ত্বিক, প্রাকৃতিক ইতিহাস এবং নৃতাত্ত্বিক সংগ্রহ রয়েছে।
স্থাপত্য
ভবনটি নির্মাণের পর থেকে বেশ কিছু সংস্কার ও পরিবর্তন হয়েছে। এটি আয়তাকার, ৪৪' × ১৬০' ইটের দেয়াল এবং স্তম্ভ সহ। জাদুঘর বিল্ডিংটি ইউরোপীয়-শৈলীর স্থাপত্যের সাথে রাণী অ্যানের শৈলীতে তৈরি করা হয়েছে। এটি অ্যাডিলেড মহিলা ও শিশু হাসপাতাল এর স্যামুয়েল ওয়ে বিল্ডিংয়ের সাথে একটি শক্তিশালী সাদৃশ্য বহন করে। গ্যালারীগুলি ছাদে সুপ্ত জানালা দ্বারা আলোকিত হয়, প্রদর্শনী প্রদর্শন এবং সংগ্রহের জন্য প্রাচীরের স্থান উপলব্ধ করে।
কার্যক্রম
জাদুঘরটিকে জাতীয় পিতৃত্বের অভিভাবক হিসাবে ঘোষণা করা হয়েছে, যার দায়িত্ব রয়েছে পুরাকীর্তি এবং ঐতিহাসিক নিদর্শনগুলির সন্ধান, অর্জন এবং সুরক্ষার। জাদুঘরের পরিচালক সামুদ্রিক কচ্ছপ রক্ষা এবং বন্যপ্রাণী সংরক্ষণে প্রধান গেম ওয়ার্ডেনকে সহায়তা করার জন্যও দায়ী।
জাদুঘর জার্নাল
সারাওয়াক মিউজিয়াম জার্নাল জাদুঘরের কর্মীদের দ্বারা প্রকাশিত হয়। এটি প্রথম প্রকাশিত হয়েছিল 1911 সালে, উদ্বোধনী সম্পাদক জন মল্টনের সাথে, এটিকে দক্ষিণ-পূর্ব এশীয় অঞ্চলের প্রাচীনতম বৈজ্ঞানিক জার্নালগুলির মধ্যে একটি করে তোলে। কভার করা বিষয়গুলির মধ্যে রয়েছে বোর্নিও দ্বীপের ইতিহাস, প্রাকৃতিক ইতিহাস এবং জাতিতত্ত্ব ।
কিউরেটর এবং পরিচালক
ডান|থাম্ব|200x200পিক্সেল| ইপোই দাতান, সারাওয়াক স্টেট মিউজিয়ামের প্রাক্তন পরিচালক। ১৯৭৪ সাল পর্যন্ত, জাদুঘরের প্রধানকে "কিউরেটর" বলা হত:
এর পরে, জাদুঘরের প্রধান "পরিচালক" শিরোনামে পরিচিত:
হের্মান এমিল ফিশার
হের্মান এমিল ফিশার (অক্টোবর ৯, ১৮৫২ - জুলাই ১৫, ১৯১৯) একজন জার্মান রসায়নবিদ। তিনি কার্বহাইড্রেট সংক্রান্ত গবেষণার জন্য ১৯০২ সালে রসায়নে নোবেল পুরস্কার লাভ করেন। ফিশার এস্টারিফিকেশন আবিষ্কারের কারণে তিনি সমধিক পরিচিত। ১৮৭৫ সালে তিনি ফিনাইল হাইড্রাজিন প্রস্তুত করেন যা অ্যালডিহাইড ও কিটোনের সাথে বিক্রিয়া করে নির্দিষ্ট গলনাঙ্ক বিশিষ্ট হাইড্রাজোন উৎপন্ন করে। তিনি এ বিকারক ব্যবহার করে সুগার রসায়নে গুরুত্বপূর্ণ অবদান রাখেন। সুগারের গাঠনিক সংকেত নির্ণয়ে ও সংশ্লেষণে তার ব্যাপক অবদানের জন্য তাকে “সুগার রসায়নের জনক” হিসেবে অভিহিত করা হয়। তিনি প্রোটিন ও রঞ্জক পদার্থের রসায়নেও উল্লেখযোগ্য অবদান রাখেন।
জাজমিন'স টাচ
জাজমিন'স টাচ হল একটি স্ক্রিপ্টেড প্রাপ্তবয়স্ক ফ্যান্টাসি ধারাবাহিক যা বর্তমানে প্লেবয় টিভিতে প্রচার করা হচ্ছে, তাদের শনিবার ডেট নাইট প্রচারণার অংশ হিসেবে। ধারাবাহিকটি একটি কামুক লাতিনা এবং তার ব্যক্তিগত আর্জেন্টাইন ভিলায় মহিলা অতিথিদের ঘিরে আবর্তিত হয়েছে।
ফারুক হোসেন
ফারুক হোসেন বাংলাদেশি ছড়াকার ও শিশু সাহিত্যিক। সত্তুর দশকের অপরাহ্নে আত্মপ্রকাশ। আশির দশক থেকে তার লেখালেখি, বিশেষ করে ছড়া জনপ্রিয়তা লাভ করে।ছড়ার পাশাপাশি গল্প, ভ্রমণকাহিনী লিখে খ্যাতির পরিচয় দিয়েছেন ও সর্বমহলের প্রশংসা কুড়িয়েছেন।
হের্মান এমিল ফিশার
কর্মজীবন
১৮৭৫ সালে ফিশার মিউনিখ বিশ্ববিদ্যালয়ে আরেক জার্মান বিজ্ঞানী ভন লিবিগের স্থলাভিষিক্ত হন এবং তিনি এই বিশ্ববিদ্যালয়ে জৈব রসায়নের সহকারী অধ্যাপক হিসিবে নিযুক্ত হন। ১৮৭৮ সালে ফিশার বিশ্লেষণধর্মী রসায়নের সহকারী অধ্যাপক হিসেবে নিয়োগ পান। একই সালে তাকে চ্যাপেল বিশ্ববিদ্যালয়ের রসায়ন বিভাগের চেয়ারম্যান পদে যোগ দেয়ার আমন্ত্রন জানানো হয়, কিন্তু তিনি এ আমন্ত্রন প্রত্যাখ্যান করে। ১৮৮১ সালে তিনি এর্লাঙ্গেন বিশ্ববিদ্যালয়ের রসায়নের অধ্যাপক হিসেবে নিযুক্ত হন এবং এসময় সে আর্থিকভাবে সচ্ছল হয়ে উঠে। ১৮৮৫ সালে তাকে উর্জবার্গ বিশ্ববিদ্যালয়ে রসায়নের অধ্যাপক পদে যোগ দেয়ার আমন্ত্রন জানালে তিনি তা গ্রহণ করেন এবং এই বিশ্ববিদ্যালয়ে ১৮৮২ সাল পর্যন্ত চাকরিরত থাকেন। পরে তিনি রসায়নের চেয়ারম্যান পদে এই. ডব্লিউ. হফম্যানের স্থলাভিষিক্ত হন এবং ১৯১৯ সাল পর্যন্ত এই পদে বহাল থাকেন।
ফারুক হোসেন
জন্ম ও শৈশব
ফারুক হোসেন ১ জানুয়ারি ১৯৬১সালে চাঁদপুর জেলার হাজীগঞ্জ উপজেলার প্রতাপপুর গ্রামে জন্মগ্রহণ করেন। বাবা মোঃ মোজাম্মেল হোসেন, মা ফিরোজা বেগম।  শৈশব এই গ্রামেই অতিবাহিত। ১৯৬৪ সালে তিন বছর বয়সে তার জীবনে মাতৃবিয়োগ ঘটে।
হের্মান এমিল ফিশার
গবেষণাকর্ম
থাম্ব|258x258পিক্সেল|ল্যাবরেটরিতে কর্মরত হের্মান এমিল ফিশার (১৮৮৯ সাল) মিউনিখে অবস্থানকালে ফিশার তার চাচাত ভাই অটো ফিশার হাইড্রাজিনের উপর গবেষণা করেন। তারা ট্রাইফিনাইল মিথেন থেকে প্রাপ্ত বিশেষ রঞ্জক পদার্থের গঠনসংক্রান্ত নতুন তত্ত্ব আবিষ্কার করেন এবং তা পরীক্ষার মাধ্যমে প্রমাণ করেন। এর্লাঙ্গেন বিশ্ববিদ্যালয়ের অধ্যাপক থাকাকালে ফিশার চা, কফি এবং কোকোয়া এর গঠন সম্পর্কিত গবেষণা করেন এবং এওসকল পদার্থের গঠনের উপর এক নতুন সাংশ্লেষনিক ধারা প্রতিষ্ঠা করেন। তবে পিউরিন এবং সুগার রসায়নের উপর গবেষণার জন্য ফিশার সর্বাধিক খ্যাতি অর্জন করেন। ১৮৮২ হতে ১৯০৬ সালের মধ্যে তিনি এই গবেষণা করেন। এই গবেষণাই প্রমাণ করলো যে উদ্ভিদে প্রাপ্ত অ্যাডেনিন, জ্যানথিন, ক্যাফেইন, প্রাণীর বিষ্ঠায় প্রাপ্ত ইউরিক এসিড, গুয়ানিন-সমস্তই একই সমগোত্রীয় শ্রেণীর। এগুলোর যেকোন একটি থেকে অপরগুলো পাওয়া যায়। এরা নাইট্রজেন চক্রের মাধ্যমে গঠিত এক মৌলিক ব্যবস্থা যাতে ইউরিয়ার ন্যায় আণবিক গঠন বিদ্যমান, সেই ব্যবস্থার অন্তর্গত বিভিন্ন হাইড্রক্সিল ও অ্যামিনের সাথে সদৃশ। প্রথমে প্রাপ্ত এই মৌলিক ব্যবস্থাকেই ১৮৮৪ সালে তিনি পিউরিন নামকরণ করেন এবং ১৮৯৮ সালে সংশ্লেষণ করেন। ১৮৮২ হতে ১৮৯৬ সালের মধ্যে তার গবেষণার মাধ্যমে প্রাকৃতিকভাবে ঘটিত পদার্থের সাথে কম-বাশি সদৃশ এরকম অসংখ্য কৃত্রিম পদার্থ উদ্ভূত হয়।
১৮৮৪ সালে ফিশার তার বিখ্যাত সুগার রসায়ন সংক্রান্ত গবেষণা শুরু করেন, যা এসকল পদার্থ সম্পর্কিত জ্ঞানকে এক নতুন মাত্রা প্রদান করে এবং এক নতুন উচ্চতায় নিয়ে যায়। ১৮৮০ সালের আগেও গ্লুকোজের অ্যালডিহাইড সংকেত বিজ্ঞানীদের জানা ছিল, কিন্তু ফিশার একে রুপান্তর ধারা মাধ্যমে প্রতিষ্ঠা করেন। যেমন এ্যালডোনিক এসিডে অক্সিডেশন ও ফিনাইল-হাইড্রাজিনের ক্রিয়া যা তিনিই আবিষ্কার করেছিলেন এবং এটি ফিনাইল-হাইড্রাজোনের গঠনকে সম্ভবপর করে তোলে। এছাড়া ১৮৮৮ সালে তিনি গ্লুকোজ, ফ্রুক্টোজ ও ম্যানোজের মধ্যে সম্পর্ক প্রতিষ্ঠা করেন।১৮৯০ সালে তিনি গ্লুকোনিক ও ম্যানোইক এসিডের এপিমেরিজেশনের মাধ্যমে সুগারের সমাণু ও স্টেরিও রসায়ন প্রতিষ্ঠা করেন। ১৮৯১ হতে ১৮৯৪ সালের মধ্যে ফিশার পরিচিত সকল সুগারের স্টেরিও রাসায়নিক বিন্যাস বের করেন এবং বিজ্ঞানী জ্যাকোবাস হেনরিকাসের অপ্রতিসম কার্বন পরমাণু তত্ত্বের সুপ্রযুক্ত প্রয়োগের মাধ্যমে সঠিকভাবে এদের সমাণুর ভবিষ্যদ্বাণী করতে সমর্থ হন। এক্ষেত্রে তার সবচেয়ে বড় সাফল্য হছে গ্লিসারল হতে গ্লুকোজ, ফ্রুক্টোজ ও ম্যানোজ সংশ্লেষণ।
ফারুক হোসেন
ছাত্রজীবন
ছাত্রজীবন শুরু করেন প্রতাপপুর সরকারি প্রাথমিক বিদ্যালয়ে। ১৯৭১ সালে বাবার চাকরি ও কর্মস্থল ব্রাম্মনবাড়ীয়ায় অন্নদা সরকারি হাইস্কুলে ষষ্ঠ শ্রেণীতে ভর্তি হন। স্বাধীনতার পর ১৯৭১ সালে চাঁদপুরের বলাখাল জে এন উচ্চবিদ্যালয়ে ভর্তি ও অটোপ্রমোশন এ সপ্তম শ্রেণীতে উত্তীর্ণ এবং   ১৯৭৬ সালে একই স্কুল থেকে এসএসসি এবং চাঁদপুর কলেজ থেকে ১৯৭৮ সালে এইএসসি সম্পন্ন করেন। ১৯৮২ সালে ঢাকা বিশ্ববিদ্যালয়ের মৃত্তিকা বিজ্ঞান বিভাগ থেকে বিএসসি অনার্স এবং ১৯৮৩ সালে মাস্টার্স সম্পন্ন করেন।
হের্মান এমিল ফিশার
গবেষণাকর্ম
সুগার রসায়নের উপর ফিশারের গবেষণা অমর কীর্তি স্বরূপ প্রতীয়মান। গ্লুকোসাইড সংক্রান্ত গবেষণা এর মধ্যে সবচেয়ে গুরুত্ত্বপূর্ণ।
ফারুক হোসেন
বৈবাহিক জীবন
১৯৯০ সালের মার্চের ৯ তারিখ আরিফা হোসেন এর সঙ্গে তিনি বিয়েবন্ধনে আবদ্ধ হন। ফারুক হোসেন এর স্ত্রী আরিফা হোসেন একজন নারী উদ্যোক্তা ও বিউটি স্পা প্রতিষ্ঠানের অংশিদার সত্বাধিকারী।
হের্মান এমিল ফিশার
গবেষণাকর্ম
১৮৯৯ থেকে ১৯০৮ সালের মধ্যে প্রোটিন সম্পর্কিত জ্ঞানের জগতে ফিশার ব্যাপক অবদান রাখেন। সে পৃথক পৃথক অ্যামিনো এসিডের বিচ্ছেদ, শনাক্তকরনের ক্ষেত্রে কার্যকর ও বিশ্লেষনিক পদ্ধতি অনুসন্ধান করেছিল। এ কাজ করতে গিয়ে তিনি প্রোলিন ও অক্সিপ্রোলিন নামক দুইটি নতুন ধরনের চাক্রিক কাঠামোর অ্যামিনো এসিড আবিষ্কার করেন। তিনি বিভিন্ন অ্যামিনো এসিডসমূহকে একত্র করার জন্য প্রোটিনের সংশ্লেষণ সম্বন্ধে গবেষণা করেছিলেন। তিনি এমন একটি বন্ধন আবিষ্কার করেছিলেন যা প্রোটিনসমূহকে একত্রে শিকল কাঠামোতে যুক্ত করে। এ বন্ধনটির নাম পেপ্‌টাইড বন্ধন। এর মাধ্যমে তিনি পরবর্তিতে ডাই-পেপ্‌টাইড, ট্রাই-পেপ্‌টাইড ও পলি-পেপ্‌টাইড বন্ধন আবিষ্কার করেন। ১৯০১ সালে ফিশার ডাই-পেপ্‌টাইডের গ্লাইসিল-গ্লাইসিন সংশ্লেষণ করতে সমর্থ হন। এই বছরে তিনি দুধের ননীর হাইড্রোলাইসিসের উপর তার গবেষণা প্রকাশ করেন। এই গবেষণা ও এ সংক্রান্ত তার পরবর্তি গবেষণার ফলে প্রোটিনের গঠন আরও ভালভাবে উপলব্ধি করা সম্ভব হল। তার এ গবেষণাই প্রোটিনের উপর পরবর্তি অন্যান্য গবেষণার ভিত্তি প্রতিষ্ঠা করে।
উল্লিখিত গবেষণা ছাড়াও ফিশার এনজাইম ও লাইকেনে উপস্থিত রাসায়নিক পদার্থ সম্পর্কে গবেষণা করেন। চামড়া পাকা করার কাজে ব্যবহৃত ট্যানিনের রাসায়নিক গঠন সম্পর্কেও তিনি গবেষণা করেন। জীবনের শেষভাগে ফিশার চর্বি সম্পর্কেও গবেষণা করেন। ১৮৯০ সালে এনজাইমের পারস্পারিক ক্রিয়া প্রত্যক্ষ করার জন্যে “লক এন্ড কী মডেল” প্রস্তাব করেন, যদিও এ সংক্রান্ত পরবর্তি গবেষণা তার মডেলকে সব এনজাইমের ক্ষেত্রে সমর্থন করেন। সুগার রসায়ন, গ্লুকোজের জৈব সংশ্লেষন, পিউরিনের উপর গবেষণার জন্য ফিশার বিখ্যাত হয়ে আছেন।
ফারুক হোসেন
কর্মজীবন
বিসিএস ১৯৮৫ ব্যাচে সহকারী সচিব হিসেবে বাংলাদেশ সিভিল সার্ভিস এ যোগদান। স্বরাষ্ট্র, জনপ্রশাসন, অর্থনৈতিক সম্পর্ক বিভাগ, বেসামরিক বিমান পরিবহন ও পর্যটন, খাদ্য, পাট, মহিলা ও শিশু, ডাক ও টেলিযোগাযোগ, স্বাস্থ্য ও পরিবার কল্যাণ, অর্থ ও পরিকল্পনা মন্ত্রণালয়ে কাজ করেন। মাঠ পর্যায়েও উপজেলা নির্বাহী অফিসার ও জেলা প্রশাসক হিসেবে দায়িত্ব পালন করেন। ২০০৬ থেকে ২০১১ পর্যন্ত আন্তর্জাতিক কমডিটি বডি, আন্তর্জাতিক পাট স্টাডি গ্রুপে কাজ করেন। কর্মজীবনে তিনি সরকারি ক্রয় ও পিপিপি বিষয়ে বিশেষ জ্ঞান ও শিক্ষা অর্জন করেন। চাকরিরত থাকাকালে তিনি মানব সম্পদ উন্নয়নে এমবিএ, পাবলিক প্রকিউরমেন্ট ফর সাসটেইনেবল ডেভেলপমেন্ট এ মাস্টার্স, ডেভেলপিং ইকনমিকস এ ডিপ্লোমা এবং পিপিপি তে পড়াশোনা করেন। ২০১৯ এ তিনি সচিব পদে পদোন্নতি লাভ করেন এবং প্রধানমন্ত্রীর কার্যালয়ের অধীন জাতীয় দক্ষতা উন্নয়ন কর্তৃপক্ষের প্রথম নির্বাহী চেয়ারম্যান হিসেবে কাজ করেন। ২০২০ সালের ফ্রেব্রুযারীতে তিনি চাকরি থেকে অবসর গ্রহণ করেন। এখন তিনি বিশ্ব ব্যাংকের পরিসি প্রকিউরমেন্ট কনসালটেন্ট হিসেবে কর্মরত আছেন।
হের্মান এমিল ফিশার
ব্যক্তিগত জীবন
১৮ বছর বয়সে, বন বিশ্ববিদ্যালয়ে ভর্তি হবার পূর্বে ফিশার পাকাশয় প্রদাহে ভুগছিলেন। এর ফলে এর্লাঙ্গেন বিশ্ববিদ্যালয়ের রসায়নের চেয়ারম্যান পদে আর বহাল থাকতে পারেননি। এছাড়া এই কারণে জুরিখের ফেডারেল টেকন্নিক্যাল বিশ্ববিদ্যালয়ে আরেক জার্মান রসায়নবিদ, ভিক্টোর মেয়ারের পদে যোগ দেয়ার আমন্ত্রণ জানানো হলে তাকে তা প্রত্যাখ্যান করতে হয়। এই প্রদাহের কারণে ১৮৮৮ সালে উর্জবার্গ বিশ্ববিদ্যালয়ে ভর্তি হবার পূর্বে তিনি এক বছরের ছুটি নেন। জীবনব্যাপী ফিশার ছিলেন অসাধারণ মেধাশক্তির অধিকারী। এজন্য তিনি যেসব বক্তৃতা লিখেছিলেন, সবগূলোর পাণ্ডুলিপি তার মুখস্থ ছিল; যদিও তিনি ভাল বক্তৃতা দিতে পারতেন না। উর্জবার্গ বিশ্ববিদ্যালয়ে থাকাকালে ফিশার পাহাড়ের পাদদেশে এবং জার্মানির ব্ল্যাক ফরেস্টে ঘুরে বেড়াতে খুব ভালবাসতেন। তিনি রসায়ন ও বিজ্ঞানের যেসব শাখায় গবেষণা করেছিলেন, তার বৈজ্ঞানিক ভিত্তি প্রতিষ্ঠার ব্যাপারে তিনি ছিলেন অত্যন্ত ধৈর্যশীল। বৈজ্ঞানিক সমস্যার প্রতি ফিশারে গভীর অনুরাগ, সত্যের প্রতি আকর্ষণ, অন্তর্জ্ঞান এবং বৈজ্ঞানিক প্রস্তাবস্মূহের নিরীক্ষামূলক প্রমাণের প্রতি তার নির্বন্ধতা তাকে সর্বকালের সেরা বিজ্ঞানিদের অন্যতম হিসেবে প্রতিষ্ঠা করে।
ফারুক হোসেন
লেখক জীবন
দৈনিক আমোদ- এ প্রথম লেখা ছাপা হয়।